**Ģeogrāfijas valsts 42. olimpiādes 3. posma norises kārtība**

1. Ģeogrāfijas valsts 42. olimpiādes 3. posms norisināsies 2025. gada 3. un 4. aprīlī Latvijas Universitātes Dabas mājā, Rīgā, Jelgavas ielā 1.
2. Olimpiādes uzdevumus valsts valodā izstrādā valsts olimpiādes rīcības un žūrijas komisija.
3. Olimpiādes norise:

**3. aprīlis** (106. auditorija/MAGNUM)

|  |  |
| --- | --- |
| 09.30 – 10.00 | Valsts 41. ģeogrāfijas olimpiādes dalībnieku reģistrācija  |
| 10.00 – 10.15 | Olimpiādes atklāšana |
| 10.20 – 12.30 | Olimpiādes teorētiskās daļas uzdevumu izpilde  |
| 12.30 – 13.20 | Pusdienu pārtraukums\* |
| 13.20 – 13.30 | Praktiskās daļas instruktāža |
| 13.30 – 16.30 | Praktiskās daļas uzdevumu izpilde: Lauku darbi + kamerālie darbi  |

**4. aprīlis** (335. auditorija)

|  |  |
| --- | --- |
| 09.30 – 11.30 | Olimpiādes testa daļas uzdevumu izpilde  |
| 11.30 – 13.50 | Pusdienu pārtraukums\* |
| 14.00 – 14.45  | Olimpiādes apbalvošanas ceremonija |

\* Iespējas paēst:

1. LU Akadēmiskā centra Dabas mājas kafejnīcā, Jelgavas ielā 1, (1.stāvā)
2. LU Akadēmiskā centra Zinātņu mājas kafejnīcā, Jelgavas ielā 3, (1. stāvā)
3. Olimpiādes darbu iesniedz tīrrakstā, kam var pievienot melnrakstu. Olimpiādes darbu žūrija vērtē tikai pēc darba tīrraksta.
4. Olimpiādes trešā posma uzvarētājus nosaka, ranžējot praktiskajā, teorētiskajā un testa kārtā iegūto punktu summu. Rezultātus izsūta novada, valstspilsētas, novadu apvienības atbildīgajām personām.
5. **Palīglīdzekļi, kurus atļauts izmantot olimpiādes laikā:** pildspalva, zīmulis, lineāls, kalkulators (neder mobilais telefons), krāsu zīmuļi, cieta mape (*dēlītis*) – lauku darbiem, vēlams kompass. Tā kā praktiskie darbi norisinās ārpus telpām – izvēlieties ērtus apavus un laikapstākļiem atbilstošu apģērbu!

Atgādinām, ka saskaņā ar 2012. gada 5. jūnija Ministru kabineta noteikumu Nr. 384 „Mācību priekšmetu olimpiāžu organizēšanas noteikumi” 25. punktu olimpiādes dalībnieks pirms olimpiādes uzrāda olimpiādes vadītājam derīgu personu apliecinošu dokumentu (pase vai personas apliecība jeb eID karte).